AfriCat meen 'n geslote reservaat bied die voordeel van 'n veilige lewe vir wild, maar terselfdertyd hou dit 'n bedreiging vir 'n vorm van inteling in.
“Tans is min bekend oor die bevolking, en in ­Januarie is 'n grootskaalse navorsingsprojek op die bruin hiëna van stapel gestuur.”
“Inteling van die bruin hiëna-bevolking is 'n kwessie, daarom sal die navorsing ook die genetiese diversiteit bepaal. Siektes is ook 'n kwessie, want enige siekte kan vinnig onder 'n bevolking versprei,” sê AfriCat.
Alle ­navorsingsresultate sal in 'n wetenskaplike joernaal gepubliseer word sodat die data wyd gedeel en deur bewaringskundiges geïmplementeer kan word.
Edwards het haar B.Sc. in dieregedrag en -welsyn verwerf, waarná sy vir 'n jaar grond-eekhorings by die NamibRand-natuurreservaat bestudeer het. Daarna het sy haar meestersgraad in dieregedrag by die Manchester Metropolitan Universiteit in die VK voltooi.
Sy het na Namibië teruggekeer en 'n omgewingstudie op die ­potensiële impak van mynbou op bruin hiënas in die Sperr­gebiet Nasionale Park saam met die Bruin Hiëna-­navorsingsprojek by Lüderitz gedoen. Daarna het sy 'n jaar lank navorsing op woud-­­ekolo­gie in Kambodja gedoen.
Ná die voltooiing van Edwards se doktorsgraad het sy 'n postdoktorale beurs van die Sentrum vir Wildbestuur by die ­Universiteit van ­Pretoria in Suid-Afrika gekry, wat sy in samewerking met die Jagluiperd-navorsingsprojek van die Leibniz-instituut in die oostelike sentrale Namibië aangepak het.